**Dyddiad cyhoeddi:** 21 Awst 2023

**Cais Rhyddid Gwybodaeth** 163/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**RYDYCH WEDI GOFYN Y CANLYNOL I NI...**

Gwasanaeth 06:23/06:26 Caerdydd Canolog yw’r gwasanaeth mwyaf annibynadwy oherwydd faint o weithiau y mae wedi cael ei ganslo.

Mae’n rhaid i mi aros am fwy nag 20 munud yn Radur ar gyfer y gwasanaeth nesaf, sydd yn fy ngwneud yn hwyr i fy ngwaith eto.

Rhowch fanylion i mi sawl gwaith y mae’r gwasanaeth hwn wedi cadw at yr amserlen yn ystod y tri mis diwethaf.

**YMATEB**

Y gwasanaeth dan sylw yw 2F00 Pontypridd i Gaerdydd Canolog gan adael Radur 06:26.

Rhwng 16/05/2023 a 16/08/2023, mae 53 o wasanaethau wedi’u harchebu, 43 ohonynt wedi rhedeg yn unol â’r amserlen, 10 o wasanaethau wedi’u canslo.

Roedd y canslo’n bennaf oherwydd prinder fflyd (unedau class 150 yn cael eu defnyddio ar gyfer gwasanaethau pellter hir yn lle trenau class 175)

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".